
PÁLYÁZÓ NYILATKOZATAI 
[bookmark: _GoBack]Alulírott ............................................. a(z) .................................... (székhelye: ........................, adószáma: ........................, nyilvántartási száma: ........................) (a továbbiakban: Pályázó) képviseletében eljárva, a KüM-2026-1 kódszámú pályázati kiírásra benyújtott pályázattal összefüggésben, a jogszabályi előírásokra tekintettel, teljes körű felelősségem vállalása mellett az alábbi nyilatkozatokat teszem.
1. Pályázó képviseletében kijelentem, hogy a pályázatban foglalt adatok, információk és dokumentumok teljes körűek, valósak és hitelesek, továbbá az adott tárgyban támogatási igényt más szervezethez nem nyújtottam be / támogatási igényt ..................-án/-én ..................-nál/-nél nyújtottam be.
2. Pályázó képviseletében nyilatkozom, hogy a Pályázó megfelel az államháztartásról szóló 2011. évi CXCV. törvény (Áht.) 48/B. §-ában és 50. §-ában meghatározott követelményeknek.
3. Pályázó képviseletében kijelentem, hogy a Pályázó nem áll jogerős végzéssel elrendelt végelszámolás, felszámolás alatt, ellene jogerős végzéssel elrendelt csődeljárás vagy egyéb, a megszüntetésére irányuló eljárás nincs folyamatban, nem áll adósságrendezési eljárás alatt, továbbá lejárt esedékességű, meg nem fizetett köztartozása, illetve az EU tradicionális saját forrásai címen tartozása nincs.
4. Pályázó képviseletében kijelentem, hogy a Pályázónak nem áll fenn harmadik személy irányában olyan kötelezettsége, illetve nem áll fenn jogszabályból vagy szerződéses kötelezettségből eredő olyan akadály, amely a költségvetési támogatás céljának megvalósulását meghiúsíthatja.
5. Pályázó képviseletében nyilatkozom, hogy a Pályázó a költségvetési támogatás tekintetében adólevonási joggal nem rendelkezik / adólevonási joggal rendelkezik, de nem kíván élni az adólevonási jogával, a költségvetési támogatás tekintetében adólevonást nem érvényesít, a fizetendő adóját másra nem hárítja át / adólevonási joggal rendelkezik, azzal élni kíván, ezért a költségvetési támogatás nem használható fel az elszámolásban benyújtani kívánt számlák áfatartalmának megfizetésére.
6. A Pályázó képviseletében nyilatkozom, hogy a pályázatban foglalt projekthez kapcsolódó támogatás céljainak megvalósításához hatósági engedély nem szükséges / a szükséges jogerős hatósági engedélyekkel a Pályázó rendelkezik / a támogatott tevékenység megvalósításához szükséges hatósági engedélyeket a támogatott tevékenység megvalósítására vonatkozó beszámolóval egyidejűleg a Pályázó megküldi a Támogatónak.
7. A Pályázó képviseletében kijelentem, hogy a Pályázó hozzájárul a támogatási igény szabályszerűségének és a támogatás rendeltetésszerű felhasználásának a Támogató, az Állami Számvevőszék, a Kormányzati Ellenőrzési Hivatal, az állami adóhatóság, a csekély összegű támogatások nyilvántartásában érintett szervek, továbbá jogszabályban erre feljogosított egyéb szervek, illetve az általuk meghatalmazott szervezet vagy személyek által történő ellenőrzéséhez.
8. A Pályázó képviseletében kijelentem továbbá, hogy Pályázó hozzájárul, hogy a Magyar Államkincstár által működtetett monitoring rendszerben nyilvántartott adataihoz a költségvetésből nyújtott támogatás utalványozója, folyósítója, az Állami Számvevőszék, a Kormányzati Ellenőrzési Hivatal, az Európai Támogatásokat Auditáló Főigazgatóság, az állami adóhatóság, a csekély összegű támogatások nyilvántartásában érintett szervek, az Áht. 109. § (5) bekezdése alapján kiadott miniszteri rendeletekben, valamint az államháztartásról szóló törvény végrehajtásáról szóló 368/2011. (XII. 31.) Korm. rendeletben meghatározott más jogosultak hozzáférjenek.
9. A Pályázó képviseletében kijelentem, és szavatosságot vállalok arra, hogy a vonatkozó hazai, nemzetközi, továbbá európai uniós jogszabályok, elsősorban az információs önrendelkezési jogról és az információszabadságról szóló 2011. évi CXII. törvény, illetve a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről szóló, 2016. április 27-i (EU) 2016/679 európai parlamenti és tanácsi rendelet előírásainak megfelelően a támogatási program, projekt megvalósításában részt vevő személyek, valamint a beszámolás, a támogatási programmal kapcsolatos valamennyi tevékenység, eljárás során átadott dokumentumokban feltüntetett személyek kifejezetten hozzájárultak személyes adataiknak a Támogató által a támogatás nyújtásával, felhasználásának ellenőrzésével, illetve a támogatással kapcsolatos tájékoztatással összefüggésben történő kezeléséhez, illetve ezen adatok vonatkozásában a Támogató jogszabályokban foglalt közzétételi kötelezettségének teljesítéséhez.
10. <Saját forrás esetén> A Pályázó képviseletében kijelentem, hogy a támogatott tevékenység megvalósításához szükséges saját forrás a Pályázó rendelkezésére áll.
11. A Pályázó képviseletében hozzájárulok ahhoz, hogy a pályázat tárgyában kibocsátott támogatói okiratban a támogatási jogviszonnyal összefüggésben keletkezett jogviták elbírálására a Budai Központi Kerületi Bíróság kizárólagos illetékessége kerüljön kikötésre. 
12. Pályázó képviseletében nyilatkozom, hogy Pályázó a támogatott tevékenység megvalósítása során keletkező szerzői jogi védelem alá eső szellemi termékek tekintetében a ingyenes, területi és időbeli korlátozás nélküli teljes körű felhasználási jogot biztosít a Támogató részére, amely kiterjed a termékek, kiadványok, elektronikus és nyomtatott anyagok, fényképek, filmek egészének vagy azok tartalmának felhasználására és harmadik személynek további felhasználás céljából történő átadására, azok kép- és hangfelvételen történő rögzítésére, továbbá, azok számítógéppel vagy elektronikus adathordozóra történő másolására, azok korlátlan terjesztésére, kiállítására, nyilvános előadására, nyilvánosság számára történő korlátlan hozzáférhetővé tételére, valamint azok átdolgozására. 


.....................................................................
(képviselő neve)
(képviselő beosztása)
(Pályázó neve)

